## Pravilnik o službenoj odori, oznakama zvanja i značkama službenika i namještenika Uprave za sigurnost plovidbe i zaštitu mora

### NN 112/2005 (23.9.2005.), Pravilnik o službenoj odori, oznakama zvanja i značkama službenika i namještenika Uprave za sigurnost plovidbe i zaštitu mora

# MINISTARSTVO MORA, TURIZMA, PROMETA I RAZVITKA

**2063**

Na temelju članka 13. stavka 3. točke
1. Zakona o lučkim kapetanijama (»Narodne novine«, br. 124/97), ministar mora, turizma, prometa i razvitka
donosi

## PRAVILNIK

### O SLUŽBENOJ ODORI, OZNAKAMA ZVANJA I ZNAČKAMA SLUŽBENIKA I NAMJEŠTENIKA UPRAVE ZA SIGURNOST PLOVIDBE I ZAŠTITU MORA

I. OPĆE ODREDBE

Članak 1.

Ovim Pravilnikom propisuje se službena
odora, oznake zvanja i značke službenika i namještenika Uprave
za sigurnost plovidbe i zaštitu mora.

Članak 2.

Pod službenom odorom u smislu članka
1. ovoga Pravilnika, podrazumijeva se zimska službena odora, ljetna
službena odora i zaštitna radna odora te pripadajuće oznake
propisane ovim Pravilnikom.

Članak 3.

Službenu odoru dužni su nositi:

1. pomoćnik ministra zadužen za
sigurnost plovidbe i zaštitu mora;

2. službenici i namještenici Uprave za
sigurnost plovidbe i zaštitu mora; (u daljnjem tekstu: službenici i
namještenici).

Članak 4.

Pod zimskom službenom odorom u smislu
članka 2. ovoga Pravilnika, razumijeva se:

– zimska svečana službena odora;

– zimska radna službena odora.

Osobe iz članka 3. ovoga Pravilnika
dužne su nositi zimsku svečanu službenu odoru na dane
državnih praznika i blagdana, te u drugim svečanim prigodama.

Osobe iz članka 3. ovoga Pravilnika dužne
su nositi zimsku radnu službenu odoru za vrijeme obnašanja
službene dužnosti.

Članak 5.

Pod ljetnom službenom odorom u smislu
članka 2. ovoga Pravilnika, razumijeva se:

– ljetna svečana službena odora;

– ljetna radna službena odora.

Osobe iz stavka 3. ovoga Pravilnika dužne
su nositi ljetnu svečanu službenu odoru na dane državnih
praznika i blagdana, te u drugim svečanim prigodama.

Osobe iz stavka 3. ovoga Pravilnika ljetnu radnu
službenu odoru dužne su nositi za vrijeme obnašanja službene
dužnosti.

Članak 6.

Zaštitnu radnu odoru dužni su nositi
za vrijeme obnašanja službene dužnosti odnosno prilikom
obavljanja posebnih zadataka, službenici zaduženi za obavljanje
inspekcijskog nadzora i članovi posade brodova i brodica kapetanija.

Članak 7.

Zimsku službenu odoru dužne su nositi
osobe iz članka 3. ovoga Pravilnika od 15. listopada do 15. svibnja.

Ljetnu službenu odoru dužne su nositi
osobe iz stavka 3. ovoga Pravilnika od 16. svibnja do 14. listopada.

Zaštitnu radnu odoru dužne su nositi
osobe iz članka 6. ovoga Pravilnika tijekom cijele godine.

II. SASTAVNI DIJELOVI I
BOJA SLUŽBENE ODORE

Zimska službena
odora

Članak 8.

Sastavni dijelovi zimske svečane
službene odore su:

– ženski šešir bijele boje
okruglog oblika sa oznakom/muška kapa-tanjurača bijele boje sa
oznakom čiji je štitnik izrađen od plastike crne boje,
presvučen crnom tkaninom;

– bijela svečana bluza dugih rukava s
dva izvezena prekrižena admiralitetska sidra
boje zlata na preklopu lijevog džepa/bijela svečana košulja
dugih rukava s dva izvezena prekrižena admiralitetska
sidra boje zlata na preklopu lijevog džepa;

– bijeli svečani ženski
kostim/bijelo svečano muško odijelo;

– tamnoplava svilena kravata;

– igla za kravatu;

– crni remen s metalnom kopčom u
sredini koje su dva prekrižena admiralitetska
sidra;

– bijele niske cipele izrađene od
bijele prirodne kože s gumenim (antišivalo)
slojem protiv klizanja;

– bijele pamučne čarape;

– zimski kaput tamnoplave boje s
uloškom za skidanje.

Lučki kapetan i glavni inspektor nose
ženski šešir bijele boje okruglog oblika sa oznakom i
obrubljenim strojno izvezenim maslinovim grančicama zlatne boje i
izvezenim pleterom spojenim s dva mala gumba, odnosno mušku
kapu-tanjuraču bijele boje sa oznakom i izvezenim pleterom spojenim s dva
mala gumba, čiji je štitnik izrađen od plastike crne boje,
presvučen crnom tkaninom, a oko vanjskog ruba izvezene su stilizirane
maslinove grančice u boji zlata.

Pomoćnik ministra nosi ženski
šešir bijele boje okruglog oblika sa oznakom i obrubljenim strojno izvezenim
maslinovim grančicama zlatne boje u dva reda i izvezenim pleterom spojenim
s dva mala gumba, odnosno mušku kapu-tanjuraču bijele boje sa oznakom
i izvezenim pleterom spojenim s dva mala gumba, čiji je štitnik
izrađen od plastike crne boje, presvučen crnom tkaninom, a oko
vanjskog ruba izvezene su u dva reda stilizirane maslinove grančice u boji
zlata, te bijeli remen s metalnom kopčom u sredini koje su dva
prekrižena admiralitetska sidra.

Pripadni dijelovi svečane zimske odore su
gumbi, veliki promjera 20 mm, odnosno mali promjera 12 mm, izrađeni od
metala boje zlata, s dva prekrižena admiralitetska
sidra.

Članak 9.

Sastavni dijelovi zimske radne službene
odore osoba iz članka 3. ovog Pravilnika, osim članova posade na brodovima
i brodicama kapetanija su:

– kapa sa šiltom tamnoplave boje sa
oznakom;

– bijela bluza dugih rukava s dva izvezena
prekrižena admiralitetska sidra boje zlata na
preklopu lijevog džepa/bijela košulja dugih rukava s dva izvezena
prekrižena admiralitetska sidra boje zlata na
preklopu lijevog džepa;

– sako (ženski) tamnoplave
boje/kratka jakna do struka (muška) tamnoplave boje;

– suknja tamnoplave boje/hlače
tamnoplave boje;

– tamnoplava svilena kravata;

– zimska jakna tamnoplave boje;

– remen crne boje s metalnom kopčom u
sredini koje su dva prekrižena admiralitetska
sidra;

– crne cipele izrađene od crne
prirodne kože s gumenim (antišivalo) slojem
protiv klizanja;

– tamnoplave pamučne čarape.

Za gumbe vrijedi odredba stavka 4. članka
8. ovoga Pravilnika.

Članak 10.

Sastavni dijelovi zimske radne službene
odore članova posade na brodovima i brodicama kapetanije su:

– kapa sa šiltom tamnoplave boje sa
oznakom;

– zimska tamnoplava POLO majica dugih
rukava;

– sako (ženski) tamnoplave
boje/kratka jakna do struka (muška) tamnoplave boje;

– suknja tamnoplave boje/hlače
tamnoplave boje;

– zimska jakna tamnoplave boje;

– kišno odijelo tamnoplave boje
nepropusno za vodu, pojačano na laktovima rukava
i prednjici;

– remen crne boje s metalnom kopčom u
sredini koje su dva prekrižena admiralitetska
sidra;

– cipele izrađene od crne prirodne
kože s gumenim (antišivalo) slojem protiv
klizanja;

– čizme izrađene od gume
tamnoplave boje;

– tamnoplave pamučne čarape.

Za gumbe vrijedi odredba stavka 4. članka 8.
ovoga Pravilnika.

Ljetna službena
odora

Članak 11.

Sastavni dijelovi ljetne svečane
službene odore su:

– ženski šešir bijele boje
okruglog oblika sa oznakom/muška kapa-tanjurača bijele boje sa
oznakom čiji je štitnik izrađen od plastike crne boje, presvučen
crnom tkaninom;

– bijela bluza kratkih rukava s dva
izvezena prekrižena admiralitetska sidra zlatne
boje na preklopu lijevog džepa/bijela košulja kratkih rukava s dva
izvezena prekrižena admiralitetska sidra zlatne
boje na preklopu lijevog džepa;

– bijeli svečani ženski
kostim/bijelo svečano muško odijelo;

– tamnoplava svilena kravata;

– igla za kravatu;

– ljetna jakna svijetlosmeđe (kaki)
boje, bez uloška za skidanje;

– crni remen s metalnom kopčom u
sredini koje su dva prekrižena admiralitetska
sidra;

– bijele niske cipele izrađene od
bijele prirodne kože s gumenim (antišivalo)
slojem protiv klizanja;

– bijele pamučne čarape.

Lučki kapetan i glavni inspektor nose
ženski šešir bijele boje okruglog oblika sa oznakom i
obrubljenim strojno izvezenim maslinovim grančicama zlatne boje i
izvezenim pleterom spojenim s dva mala gumba, odnosno mušku
kapu-tanjuraču bijele boje sa oznakom i izvezenim pleterom spojenim s dva
mala gumba, čiji je štitnik izrađen od plastike crne boje,
presvučen crnom tkaninom, a oko vanjskog ruba izvezene su stilizirane
maslinove grančice u boji zlata.

Pomoćnik ministra nosi ženski
šešir bijele boje okruglog oblika sa oznakom i obrubljenim strojno
izvezenim maslinovim grančicama zlatne boje u dva reda i izvezenim
pleterom spojenim s dva mala gumba, odnosno mušku kapu-tanjuraču
bijele boje sa oznakom i izvezenim pleterom spojenim s dva mala gumba,
čiji je štitnik izrađen od plastike crne boje, presvučen
crnom tkaninom, a oko vanjskog ruba izvezene su u dva reda stilizirane
maslinove grančice u boji zlata, te bijeli remen s metalnom kopčom u
sredini koje su dva prekrižena admiralitetska
sidra.

Za gumbe vrijedi odredba stavka 4. članka
8. ovoga Pravilnika.

Članak 12.

Sastavni dijelovi ljetne radne službene
odore osoba iz članka 3. ovog Pravilnika, osim članova posade na
brodovima i brodicama kapetanija su:

– kapa sa šiltom tamnoplave boje sa
oznakom;

– bijela bluza kratkih rukava s dva
izvezena prekrižena admiralitetska sidra boje
zlata na poklopcu lijevog džepa/bijela košulja kratkih rukava s dva
izvezena prekrižena admiralitetska sidra boje
zlata na poklopcu lijevog džepa;

– sako (ženski) tamnoplave
boje/kratka jakna do struka (muška) tamnoplave boje;

– suknja tamnoplave boje/hlače
tamnoplave boje;

– tamnoplava svilena kravata;

– ljetna jakna tamnoplave boje, bez
uloška za skidanje;

– crni remen s metalnom kopčom u
sredini koje su dva prekrižena admiralitetska
sidra;

– crne cipele izrađene od crne
prirodne kože s gumenim slojem na točkice protiv klizanja;

– tamnoplave pamučne čarape.

Za gumbe vrijedi odredba stavka 4. članka
8. ovoga Pravilnika.

Članak 13.

Sastavni dijelovi ljetne radne službene
odore članova posade na brodovima i brodicama kapetanije su:

– kapa sa šiltom tamnoplave boje sa
oznakom;

– ljetna tamnoplava POLO majica kratkih
rukava;

– sako (ženski) tamnoplave
boje/kratka jakna do struka (muška) tamnoplave boje;

– suknja tamnoplave boje/hlače
– bermude tamnoplave boje;

– ljetna jakna tamnoplave boje, bez
uloška za skidanje;

– crni remen s metalnom kopčom u
sredini koje su dva prekrižena admiralitetska
sidra;

– crne cipele izrađene od crne
prirodne kože s gumenim slojem na točkice protiv klizanja;

– čizme izrađene od gume
tamnoplave boje;

– tamnoplave pamučne čarape.

Za gumbe vrijedi odredba stavka 4. članka
8. ovoga Pravilnika.

Zaštitna radna
odora

Članak 14.

Sastavni dijelovi zaštitne radne odore
osoba iz članka 6., osim članova posade na brodovima i brodicama
kapetanije su:

– zaštitna kaciga od plastike plave
boje;

– prsluk bez rukava tamnoplave boje;

– kombinezon bijele boje;

– kišno odijelo tamnoplave boje
nepropusno za vodu, pojačano na laktovima rukava
i prednjici;

– rukavice plave boje;

– crne cipele izrađene od crne hidrofobirane kože s gumenim slojem protiv klizanja s
ojačanjem na prednjem dijelu;

– čizme;

– čarape.

Za čizme vrijedi odredba članka 10.
ovoga Pravilnika.

Za čarape vrijedi odredba članka 9.
ovoga Pravilnika.

Članak 15.

Sastavni dijelovi zaštitne radne odore
članova posade na brodovima i brodicama kapetanije su:

– potkapa;

– prsluk bez rukava;

– kombinezon tamnoplave boje;

– kišno odijelo tamnoplave boje
nepropusno za vodu, pojačano na laktovima rukava
i prednjici;

– rukavice;

– crne cipele izrađene od crne hidrofobirane kože s gumenim slojem protiv klizanja s
ojačanjem na prednjem dijelu;

– čizme;

– čarape;

– prsluk za spašavanje (samonapuhavajući).

Potkapa je izrađena od
pletene vune plave boje.

Za prsluk bez rukava vrijedi odredba članka
14. ovoga Pravilnika.

Za rukavice vrijedi odredba članka 14.
ovoga Pravilnika.

Za čizme vrijedi odredba članka 10.
ovoga Pravilnika.

Za čarape vrijedi odredba članka 9.
ovoga Pravilnika.

III. OZNAKE
SLUŽBENE ODORE

Članak 16.

Osobe iz članka 3. ovog Pravilnika
dužni su nositi oznake na zimskoj i ljetnoj službenoj odori, kako
slijedi:

1. na kapi-tanjurači;

2. na šeširu

3. na kapi sa šiltom

4. na bluzi kratkih rukava;

5. na košulji kratkih rukava;

6. na svečanom ženskom kostimu;

7. na svečanom muškom odijelu;

8. na sakou (ženskom)

9. na kratkoj jakni do struka;

10. na kravati;

11. na zimskoj jakni;

12. na ljetnoj jakni;

13. oznake na službenoj iskaznici.

Članak 17.

Osobe iz članka 3. ovoga Pravilnika
dužne su nositi na prednjoj gornjoj strani
kape-tanjurače/šešira odnosno kape sa šiltom oznaku. Oznaka
je strojno vezena na crnoj podlozi, oblika istostraničnog trokuta
zaobljenih kutova, dužine stranica 70 mm, u sredini kojeg su vezena dva
prekrižena admiralitetska sidra boje zlata, s
dužinom dijagonala 35 mm, a iznad njih svijetloplavom, tamnoplavom,
crvenom, bijelom i crnom bojom, te bojom zlata, grb Republike Hrvatske, visine
25 mm. Oko dvaju prekriženih admiralitetskih
sidara, polukružno su vezene stilizirane maslinove grančice u boji
zlata.

Članak 18.

Za osobe iz članka 3. ovoga Pravilnika
utvrđuju se sljedeće oznake koje su dužne nositi na gornjem
dijelu naramenice, a izrađene su od crne tkanine, u obliku nepravilnog peterokutnika, širine 50 mm i dužine 145 mm:

1. Oznaka na bluzi kratkih rukava strojno je
vezena u obliku 4 paralelna pravokutnika: prvi širine 36 mm i dužine
50 mm, a ostala tri svaki širine 12 mm i dužine 50 mm, od hrvatskog
tropleta boje zlata, između kojih je razmak 6 mm. Na udaljenosti 6 mm
prema ramenu od četvrtoga pravokutnika, vezena su dva prekrižena admiralitetska sidra boje zlata s dužinom dijagonala
27 mm.

2. Oznaka na bluzi kratkih rukava strojno je
vezena u obliku 3 paralelna pravokutnika: prvi širine 36 mm i dužine
50 mm, a druga dva svaki širine 12 mm i dužine 50 mm, od hrvatskog
tropleta boje zlata, između kojih je razmak 6 mm. Na udaljenosti 6 mm
prema ramenu od trećega pravokutnika, vezena su dva prekrižena admiralitetska sidra boje zlata s dužinom dijagonala
27 mm.

3. Oznaka na bluzi kratkih rukava strojno je
vezena u obliku 2 paralelna pravokutnika: prvi širine 36 mm i dužine
50 mm, a drugi širine 12 mm i dužine 50 mm, od hrvatskog tropleta
boje zlata, između kojih je razmak od 6 mm. Na udaljenosti 6 mm prema
ramenu od drugoga pravokutnika, vezena su dva prekrižena admiralitetska sidra boje zlata s dužinom dijagonala
27 mm.

4. Oznaka na bluzi kratkih rukava strojno je vezena
u obliku 4 paralelna pravokutnika, svaki širine 12 mm i dužine 50 mm,
od hrvatskog tropleta boje zlata, između kojih je razmak od 6 mm. Na
udaljenosti 6 mm prema ramenu od četvrtoga pravokutnika, vezena su dva
prekrižena admiralitetska sidra boje zlata s
dužinom dijagonala 27 mm.

5. Oznaka na bluzi kratkih rukava strojno je
vezena u obliku 3 paralelna pravokutnika, svaki širine 12 mm i dužine
50 mm, od hrvatskog tropleta boje zlata, između kojih je razmak od 6 mm.
Na udaljenosti 6 mm prema ramenu od trećega pravokutnika, vezena su dva
prekrižena admiralitetska sidra boje zlata s
dužinom dijagonala 27 mm.

6. Oznaka na bluzi kratkih rukava strojno je
vezena u obliku 2 paralelna pravokutnika, svaki širine 12 mm i dužine
50 mm, od hrvatskog tropleta boje zlata, između kojih je razmak 6 mm. Na
udaljenosti 6 mm prema ramenu od drugoga pravokutnika, vezena su dva
prekrižena admiralitetska sidra boje zlata s
dužinom dijagonala 27 mm.

7. Oznaka na bluzi kratkih rukava strojno je
vezena u obliku pravokutnika širine 12 mm i dužine 50 mm, od
hrvatskog tropleta boje zlata. Na udaljenosti 6 mm prema ramenu od
pravokutnika, vezena su dva prekrižena admiralitetska
sidra boje zlata s dužinom dijagonala 27 mm.

8. Oznaka na bluzi kratkih rukava strojno je
vezena u obliku dva prekrižena admiralitetska
sidra boje zlata s dužinom dijagonala 27 mm, na udaljenosti 50 mm prema
ramenu.

Za oznake na košulji kratkih rukava vrijede
odredbe točke 1., 2., 3., 4., 5., 6., 7. i 8. stavka 1. ovoga članka.

Za oznake na ljetnoj jakni vrijede odredbe
točke 1., 2., 3., 4., 5., 6., 7. i 8. stavka 1. ovoga članka.

Članak 19.

Za osobe iz članka 3. ovoga Pravilnika,
utvrđuju se sljedeće oznake koje su dužne nositi našivene,
kao vrpce na donjem dijelu rukava, vezene od konca boje zlata u obliku hrvatskog
tropleta i dva prekrižena admiralitetska sidra
boje zlata:

1. Oznaka na sakou strojno je vezena širine
36 mm i 12 mm. Našivena je tako da obavija prvu polovinu rukava; prvo
vrpca širine 36 mm, a zatim paralelno, na udaljenosti 6 mm, tri paralelne
vrpce, svaka širine 12 mm, između kojih je razmak 6 mm. Na
udaljenosti 6 mm prema ramenu od četvrte vrpce, vezena su dva
prekrižena admiralitetska sidra s dužinom
dijagonala 45 mm.

2. Oznaka na sakou strojno je vezena širine
36 mm i 12 mm. Našivena je tako da obavija prvu polovinu rukava; prvo
vrpca širine 36 mm, a zatim paralelno, na udaljenosti 6 mm, dvije
paralelne vrp­ce, svaka širine 12 mm,
između kojih je razmak 6 mm. Na udaljenosti 6 mm prema ramenu od
treće vrpce, vezena su dva prekrižena admiralitetska
sidra s dužinom dijagonala 45 mm.

3. Oznaka na sakou strojno je vezena širine
36 mm i 12 mm. Našivena je tako da obavija prvu polovinu rukava; prvo
vrpca širine 36 mm, a zatim paralelno, na udaljenosti 6 mm, vrpca
širine 12 mm. Na udaljenosti 6 mm prema ramenu od uže vrpce, vezena
su dva prekrižena admiralitetska sidra s
dužinom dijagonala od 45 mm.

4. Oznaka na sakou strojno je vezena širine
12 mm, našivena je tako da obavija gornju polovinu rukava u četiri
paralelna reda, između kojih je razmak 6 mm. Na udaljenosti 6 mm prema
ramenu od četvrte vrpce, vezena su dva prekrižena admiralitetska
sidra s dužinom dijagonala 45 mm.

5. Oznaka na sakou strojno je vezena širine
12 mm, našivena je tako da obavija gornju polovinu rukava u tri paralelna
reda, između kojih je razmak 6 mm. Na udaljenosti 6 mm prema ramenu od
treće vrpce, vezena su dva prekrižena admiralitetska
sidra s dužinom dijagonala od 45 mm.

6. Oznaka na sakou strojno je vezena širine
12 mm, našivena je tako da obavija gornju polovinu rukava u dva paralelna
reda, između kojih je razmak 6 mm. Na udaljenosti 6 mm prema ramenu od
druge vrpce, vezena su dva prekrižena admiralitetska
sidra s dužinom dijagonala 45 mm.

7. Oznaka na sakou strojno je vezena širine
12 mm, našivena je tako da obavija gornju polovinu rukava. Na udaljenosti
6 mm prema ramenu, vezena su dva prekrižena admiralitetska
sidra s dužinom dijagonala 45 mm.

8. Oznaka na sakou strojno je vezena u obliku
dva prekrižena admiralitetska sidra s
dužinom dijagonala 45 mm.

Za oznake na svečanom ženskom kostimu,
svečanom muškom odijelu zimskoj jakni te kratkoj jakni do struka,
vrijede odredbe iz točke 1., 2., 3., 4., 5., 6., 7. i 8. stavka 1. ovoga
članka.

Članak 20.

Za osobe iz članka 3. ovoga Pravilnika
utvrđuje se sljedeća oznaka koju su dužne nositi na kravati:

Na srednjoj visini 300 mm od vrha kravate utkane
su paralelno, pod kutem od 450 od okomice smjera
kazaljke na satu, plava, bijela i crvena vrpca, svaka širine 1 mm.
Paralelno s crvenom vrpcom na udaljenosti 8 mm, odnosno paralelno s plavom
vrpcom na udaljenosti 3 mm, utkan je po jedan niz prekriženih admiralitetskih sidara, dužine dijagonala 20 mm.
Središnje sidro u donjem nizu je srebrne boje, dok su ostala plave boje
(boje kravate).

Članak 21.

Osobe iz članka 3. ovoga Pravilnika
dužne su nositi na zimskoj POLO majici, ljetnoj POLO majici, kišnom
odijelu i kombinezonu, na leđima natpis Lučka kapetanija
(štampanim slovima – visina slova 100 mm), odnosno, službenici
zaduženi za obavljanje inspekcijskog nadzora na leđima natpis PSC, a
na prednjoj strani u visini prsa, oznaku istog oblika kao na kapi sa
šiltom te kapi-tanjurači odnosno šeširu, dužine
stranica istostraničnog trokuta 70 mm.

Članak 22.

Izgled oznaka propisan ovim Pravilnikom otiskan
je u prilogu 1. ovoga Pravilnika i čini njegov sastavni dio.

IV. ZNAČKA

Članak 23.

Osobe iz članka 3. ovoga Pravilnika
dužne su nositi značku kako slijedi:

– na sakou (ženskom);

– na kratkoj jakni do struka;

– na svečanom ženskom kostimu;

– na svečanom muškom odijelu.

Članak 24.

Značka je pravokutnog oblika, dimenzija 60
× 15 mm. Na pred­njoj strani značke je upisano ime i prezime te
službeničko zvanje.

Članak 25.

Značku izdaje ministarstvo nadležno za
poslove sigurnosti plovidbe i zaštitu mora.

Članak 26.

Osoba iz članka 3. ovoga Pravilnika, koja
izgubi značku ili na drugi način ostane bez značke, dužna
je o tome izvijestiti neposrednog nadređenoga.

Osoba iz stavka 1. ovoga članka snosi
troškove nabave nove značke, osim u slučaju kada nije ostala bez
iste osobnom krivnjom.

Članak 27.

Osobe iz članka 3. ovoga Pravilnika
dužne su vratiti značku neposrednom nadređenom kad im prestaje
dužnost temeljem koje su značku dobili.

Neposredni nadređeni iz stavka 1. ovoga
članka dužan je primljenu značku dostaviti ovlaštenoj
službi ministarstva nadležnog za poslove sigurnosti plovidbe i
zaštite mora.

V. OZNAKE ZVANJA

Članak 28.

Oznaka zvanja se utvrđuje prema radnom
mjestu i položaju osobe iz članka 3. ovoga Pravilnika.

Članak 29.

Osobe iz članka 3. ovoga Pravilnika
dužne su nositi oznake zvanja kako slijedi:

Pomoćnik ministra zadužen za sigurnost
plovidbe i zaštitu mora – za oznaku vrijedi odredba članka 17.;
članka 18. stavka 1. točke 1., stavka 2. i 3.; članka 19. stavka
1. točke 1., stavka 2. i članka 20. ovog Pravilnika;

Lučki kapetan i glavni inspektor – za
oznaku vrijedi odredba članka 17.; članka 18. stavka 1. točke
2., stavka 2. i 3.; članka 19. stavka 1. točke 2., stavka 2.;
članka 20. i članka 21. ovoga Pravilnika.

Načelnici odjela i viši inspektor
– za oznaku vrijedi odredba članka 17.; članka 18. stavka 1.
točke 3., stavka 2. i 3.; članka 19. stavka 1. točke 3., stavka
2.; članka 20. i članka 21. ovoga Pravilnika.

Savjetnik, inspektor – za oznaku vrijedi
odredba članka 17.; članka 18. stavka 1. točke 4., stavka 2.;
članka 19. stavka 1. točke 4., stavka 2.; članka 20. i
članka 21. ovoga Pravilnika.

Radna mjesta i položaji I. vrste zvanja,
osim iz točke 2., 3., 4., ovog stavka – za oznaku vrijedi odredba
članka 17.; članka 18. stavka 1. točke 5., stavka 2. i 3.;
članka 19. stavka 1. točke 5., stavka 2.; članka 20. i
članka 21. ovoga Pravilnika.

Radna mjesta i položaji II. vrste zvanja
– za oznaku vrijedi odredba članka 17.; članka 18. stavka 1.
točke 6., stavka 2. i 3.; članka 19. stavka 1. točke 6., stavka
2.; članka 20. i članka 21. ovoga Pravilnika.

Radna mjesta i položaji III. vrste zvanja
– za oznaku vrijedi odredba članka 17.; članka 18. stavka 1.
točke 7., stavka 2. i 3; članka 19. stavka 1. točke 7., stavka
2.; članka 20. i članka 21. ovoga Pravilnika.

Namještenici iz članka 3. ovoga
Pravilnika dužni su nositi oznaku zvanja iz članka 17.; članka
18. stavak 1. točka 8., stavak 2. i 3., članka 19. stavak 1.
točka 8., stavak 2. i članka 20. ovog Pravilnika.

Članak 30.

Svaka osoba iz članka 3. ovog Pravilnika,
sukladno ovim Pravilnikom utvrđenim dužnostima i ovlaštenjima u
nošenju službene odore, ima pravo na:

– jedan svečani ženski kostim u
dvije godine;

– jedno svečano muško odijelo u
dvije godine;

– jedan sako (ženski) svake godine;

– jednu kratku jaknu do struka
(mušku) svake godine;

– jednu zimsku i ljetnu jaknu u dvije
godine;

– jedan prsluk bez rukava u dvije godine;

– dvije zimske i dvije ljetne suknje svake
godine;

– dvoje zimskih i dvoje ljetnih hlača
svake godine;

– dva kombinezona svake godine;

– jedan par zimskih cipela i jedan par
ljetnih svake godine;

– pet bluza dugih rukava i pet bluza
kratkih rukava svake godine;

– pet košulja dugih rukava i pet
košulja kratkih rukava svake godine;

– pet zimskih i pet ljetnih POLO majica
svake godine;

– kapu, kapu-tanjuraču,
šešir, potkapu, kacigu, kravatu, kišno
odijelo, prsluk bez rukava, prsluk za spašavanje, remen, rukavice,
čizme, bijele svečane cipele, zaštitne radne cipele, čarape
i iglu za kravatu koji se zamjenjuju nakon većeg oštećenja ili
potpunog uništenja, odnosno nakon dotrajalosti.

Članak 31.

Ukoliko veće oštećenje ili
potpuno uništenje dijela službene odore iz stavka 2. članka 29.
ovoga Pravilnika nije nastalo kao posljedica nošenja za vrijeme
obnašanja službene dužnosti, odnosno obavljanja posebnih
zadataka službenika, izdat će se novi dio na trošak
službenika, odnosno namještenika.

Članak 32.

Osoba iz članka 3. ovoga Pravilnika kojoj
je prestao radni odnos u ministarstvu, odnosno koja je raspoređena na
drugo radno mjesto u ministarstvu, dužna je službenu odoru vratiti ili,
ako je zadržava, isplatiti primjereno njenoj vrijednosti na dan
plaćanja.

Kod prestanka radnog odnosa radi smrti
službenika, odnosno namještenika ili odlaska u mirovinu,
službena odora može se zadržati bez naplate.

Članak 33.

Pomoćnik ministra zadužen za sigurnost
plovidbe i zaštitu mora i lučki kapetan obvezan je organizirati
nadzor u svezi s namjenskim korištenjem, skladištenjem, čuvanjem
i popisom službenih odora i značaka osoba iz članka 3. ovoga
Pravilnika.

Članak 34.

O izdanim službenim odorama i značkama
vodi se popis u ministarstvu.

Sadržaj popisa iz stavka 1. ovoga
članka utvrđuje ministar ministarstva nadležnog za poslove
sigurnosti plovidbe i zaštite mora.

Članak 35.

Nepropisno nošenje ili nenošenje
službenih odora i značke propisano ovim Pravilnikom predstavlja
povredu službene dužnosti.

Članak 36.

Detaljan opis sirovinskog sastava i kroja
tkanina pojedinih dijelova odore osoba iz članka 3. ovog Pravilnika
utvrdit će se internim aktom-katalogom ovog Ministarstva.

Članak 37.

Danom stupanja na snagu ovoga Pravilnika
prestaje važiti Pravilnik o službenoj odori, oznakama zvanja i
značkama službenika i namještenika lučkih kapetanija i
Uprave za pomorstvo (»Narodne novine«, br.
162/98).

Članak 38.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/05-02/57

Urbroj: 530-03-05-1

Zagreb, 22. kolovoza 2005.

Ministar

**Božidar Kalmeta**, v. r.

![](dodatni/355127.gif)

*Namještenik*

![](dodatni/355128.gif)

*Radna mjesta i položaji III. vrste zvanja*

![](dodatni/355129.gif)

*Radna mjesta i položaji II. vrste zvanja*

![](dodatni/355130.gif)

*Radna mjesta i položaji I. vrste zvanja*

![](dodatni/355131.gif)

*Savjetnik*

*Inspektor*

![](dodatni/355132.gif)

*Načelnik odjela*

*Viši inspektor*

![](dodatni/355133.gif)

*Lučki kapetan*

*Glavni inspektor*

![](dodatni/355134.gif)

*Pomoćnik ministra zadužen za sigurnost plovidbe i
zaštitu mora*

Pravilnik, NN 112/2005-2063